
PARLAMENTUL  ROMÂNIEI
CAMERA DEPUTAŢILOR

	     COMISIA JURIDICĂ,  DE 
 DISCIPLINĂ  ŞI IMUNITĂŢI
	                  Bucureşti, 7 martie 2007
                  Nr. Pl-x  919/2006


                                                          RAPORT  SUPLIMENTAR
asupra proiectului de lege pentru modificarea şi completarea Legii nr. 24/2000 privind         normele de tehnică legislativă pentru elaborarea actelor normative
                     În conformitate cu prevederile art. 95  din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, cu  proiectul de lege pentru  modificarea  şi completarea Legii nr. 24/2000 privind normele de tehnică tehnică legislativă pentru elaborarea  actelor normative, trimis cu  nr. PL-x 919  din 4  decembrie  2006  şi  înregistrat cu nr. 1453 din  5 decembrie 2006.
Senatul, în calitate de primă cameră sesizată, a dezbătut şi adoptat acest proiect de lege în şedinţa din 29 noiembrie 2006.
                    Potrivit prevederilor art. 75 din Constituţia României, republicată, şi ale art. 92 alin.(9)  pct.1  din             Regulamentul Camerei Deputaţilor, republicat, Camera Deputaţilor  este  Cameră decizională. 
       Consiliul Legislativ a avizat favorabil  propunerea legislativă iniţială, cu unele observaţii şi propuneri, conform avizuluinr.866 /22.06.2006.
              Guvernul, prin punctul de vedere transmis cu adresa nr.2097/06.07.2006, nu susţine adoptarea iniţiativei legislative în forma iniţială.     
                  Acest proiect de lege are ca obiect de reglementare  modificarea şi completarea Legii nr.24/2000 privind normele de tehnică legislativă pentru elaborarea actelor normative, republicată, în materia republicării actelor normative, în sensul instituirii obligativităţii republicării fiecărei legi în termen de 6 luni de la data intrării în vigoare a actului de modificare şi/sau completare şi însoţită de acesta şi a republicării sistematice a întregii legislaţii precedente.
                  În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege, în şedinţa din data de 30 ianuarie 2007. La proiectul de lege au fost depuse amendamente din partea domnului deputat Florin Iordache.

       După dezbaterea pe articole,  a fost supusă la vot adoptarea proiectului de lege. În urma rezultatului votului, respectiv 7 voturi pentru, 8 voturi împotrivă şi o abţinere, membrii comisiei au hotărât să  propună plenului Camerei Deputaţilor respingerea proiectului de lege pentru modificarea şi completarea  Legii nr. 24/2000  privind    normele de tehnică legislativă  pentru  elaborarea actelor normative.
                În şedinţa Camerei Deputaţilor din 20 februarie 2007, la solicitarea doamnei deputat Monica Octavia Muscă, iniţiatorul propunerii legislative, în baza art.70 din Regulamentul Camerei Deputaţilor , proiectul a fost retrimis la  Comisie  spre reexaminare şi întocmirea unui raport suplimentar.
                În conformitate cu prevederile art. 61 şi 70 din Regulamentul Camerei Deputaţilor, republicat, membrii Comisiei au reexaminat proiectul de lege, în şedinţa din data de 7 martie  2007. În timpul dezbaterilor, la proiectul de lege au fost formulate  amendamente orale din partea domnilor deputaţi Augustin Zegrean, George Băeşu şi Traian Dobre. La dezbateri a participat ca invitat  doamna deputat Monica Octavia Muscă, în calitate de iniţiator.
                 La lucrările Comisiei au fost prezenţi  16  deputaţi, din totalul de 27 membri ai comisiei. 
  În urma reexaminării proiectului de lege, a amendamentelor şi a punctelor de vedere exprimate de membrii Comisiei şi de invitat, Comisia a hotărât, cu unanimitate de voturi, să  propună  plenului Camerei Deputaţilor adoptarea proiectului  de lege pentru  modificarea  şi completarea Legii nr. 24/2000 privind normele de tehnică  legislativă pentru elaborarea  actelor normative, cu amendamentele admise  care sunt redate în Anexa nr.1. Amendamentele respinse sunt  prezentate în Anexa nr.2. 
   În raport cu obiectul şi conţinutul reglementării, proiectul de lege face parte din categoria legilor ordinare.
                                 PREŞEDINTE                                             SECRETAR

                                 Sergiu ANDON                                           George BĂEŞU
      Consilier, C. Păduroiu
                                                                                                                                                                                             ANEXA  Nr. 1
AMENDAMENTE  ADMISE

 la  proiectul de lege pentru modificarea şi completarea Legii nr. 24/2000 privind  normele de tehnică legislativă pentru elaborarea actelor normative
                                                                                                                                                                                              PL-x 919/2006
	Nr. crt.
	Text adoptat de Senat
	Text propus de comisie

(autorul amendamentului)
	Motivare

	1.
	Lege pentru modificarea şi completarea Legii nr. 24/2000 

privind normele de tehnică legislativă pentru elaborarea actelor normative, republicată


	       nemodificat
	

	2.
	Articol unic. – Legea nr.24/2000 privind normele de tehnică legislativă pentru elaborarea actelor normative, republicată în Monitorul Oficial al României, Partea I, nr.777 din 25 august 2004, se modifică şi se completează după cum urmează:
	        Articolul unic devine Art.I
	-se introduce un Art. II

	3.
	1. La articolul 68, alineatele (1)-(4) vor avea următorul cuprins:
Art. 68. – (1)
Actul normativ modificat sau completat se republică în termen de 6 luni de la data intrării în vigoare a actului de modificare sau completare şi însoţit de acesta. 
(2) În vederea republicării actului normativ se integrează prevederile modificate şi cele de completare în ansamblul reglementării, cu actualizarea denumirilor, realizându-se renumerotarea în conformitate cu prevederile de tehnică legislativă
(3) Republicarea legilor, a ordonanţelor şi hotărârilor Guvernului se face, în termen de 6 luni în Monitorul Oficial al României, Partea I, prin grija ministerelor de resort şi a autorităţilor responsabile, sub coordonarea Consiliului Legislativ, în condiţiile legii.
(4) Republicarea actelor normative modificate sau completate prin ordonanţe ale Guvernului se face la data aprobării acestora din urmă, prin lege.


	        nemodificat
        nemodificat

         nemodificat

(3) Republicarea legilor şi hotărârilor Guvernului se face, în termen de 6 luni în Monitorul Oficial al României, Partea I, prin grija ministerelor de resort şi a autorităţilor responsabile, sub coordonarea Consiliului Legislativ, în condiţiile legii.
Autor: deputat Augustin Zegrean
nemodificat                                                            


	         Ordonanţele Guvernului nu  pot fi republicate decât după aprobarea lor printr-o lege  potrivit art.115 din Constituţie .

	4.
	2. După articolul 68 se introduce un articol nou, art.681, cu următorul cuprins:

Art. 681. – Până la data de 
1 ianuarie 2009, Consiliul Legislativ va coordona activitatea de republicare a întregii legislaţii nerepublicate la data intrării în vigoare a prezentei legi.


	- punctul  2 se elimină, conţinutul acestuia urmând să facă obiectul  prevederilor Art.II.

        Autor: deputat Florin Iordache
	- este o dispoziţie cu caracter temporar al cărei termen de  aplicare curge de la data intrării în vigoare a actului modificator şi ca urmare nu poate face corp comun cu legea de bază. 

	5.
	3. La articolul 75, după alineatul (1) se introduce un alineat nou, alin.(11) cu următorul cuprins:

(11) Aplicarea unei norme intrate în vigoare nu poate fi condiţionată de emiterea unor acte subsecvente, cu excepţia când norma de bază conţine o dispoziţie derogatorie.


	           nemodificat                                                            


	

	6.
	4. Articolul 77 va avea următorul cuprins:

Art. 77. – Ordinele şi instrucţiunile se vor elabora în termenul prevăzut de actul superior sau, după caz, într-un termen de 3 luni, care să facă posibilă aducerea lor la îndeplinire.


	4. Articolul 77 va avea următorul cuprins:

Art. 77. – Ordinele şi instrucţiunile se vor elabora în termenul prevăzut de actul superior sau, după caz, într-un termen de 3 luni de la intrarea acestuia în vigoare, care să facă posibilă aducerea lor la îndeplinire.
     Autor: deputat Florin Iordache

	- se precizează momentul de la care curge termenul.

	7.
	       ---------------
	                       Art.II – Până la data de 
1 ianuarie 2009, Consiliul Legislativ va asigura republicarea întregii legislaţii nerepublicate la data intrării în vigoare a prezentei legi. 

            Autori: deputat Florin Iordache 
                        deputat George Băeşu

                                        
	- dispoziţie cu caracter temporar al cărei termen de  aplicare curge de la data intrării în vigoare a actului modificator şi ca urmare trebuie inserată ca o normă distinctă de actul de bază, în cuprinsul actului normativ modificator.


                                                                          PREŞEDINTE,                                             SECRETAR,

                                                                          Sergiu  ANDON                                           George BĂEŞU

Consilier,
Cecilia Păduroiu

                                                                                                                                                                                           ANEXA  Nr. 2
AMENDAMENTE RESPINSE:
                                                                                                                                                             PL-x 919/2006
	Nr. crt.
	Text iniţial
	Amendamentul propus şi autorul acestuia
	Motivare
	Cameră decizională

	
	
	
	1. Pentru susţinerea amendamentului

2. Pentru respingerea amendamentului
	

	1.
	       Art.II – Până la data de 
1 ianuarie 2009, Consiliul Legislativ va asigura republicarea întregii legislaţii nerepublicate la data intrării în vigoare a prezentei legi. 


	                       Art.II – Până la data de 1 ianuarie 2009, Consiliul Legislativ va asigura republicarea întregii legislaţii nerepublicate şi modificate la data intrării în vigoare a prezentei legi. 

   Autor: deputat Traian Dobre


	· 1.    să fie republicate numai  actele normative modificate;

· 2.  superflu, norma se regăseşte definită la art. 68 alin.(1) din lege, instituţia republicării  având în vedere numai actele normative modificate sau completate.
	Camera Deputaţilor

